ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660028372

ขอให้ปรับปรุงการให้บริการของเจ้าหน้าที่เทศกิจ เขตประเวศ กรุงเทพมหานคร เนื่องจากผู้ร้องแจ้งว่าวันที่ 13 กรกฎาคม 2566 เวลาประมาณ 13.00 น. มีเจ้าหน้าที่เทศกิจเขตประเวศลงมาตรวจสอบพื้นที่บริเวณบ้านเลขที่ ... ซอยอ่อนนุช 61 แยก2/3 แขวงประเวศ เขตประเวศ กรุงเทพมหานคร จุดสังเกต อยู่สุดซอยอ่อนนุช 61 และมีต้นมะม่วงอยู่หน้าบ้าน ซึ่งเป็นบ้านของผู้ร้องแต่ปัจจุบันให้บิดาอาศัยอยู่คนเดียว โดยมีเจ้าหน้าที่เทศกิจเพศชาย (ไม่ทราบชื่อ-นามสกุลและรูปพรรณสัณฐาน และจำนวนที่ชัดเจน) เข้ามาที่หน้าบ้านและแจ้งกับบิดาของผู้ร้องว่าได้รับแจ้งเหตุกรณีบ้านของผู้ร้องนั้นมีต้นมะม่วงและของใช้ต่างๆ รุกล้ำเส้นถนนสาธารณะของหมู่บ้านและทำให้รถในซอยสัญจรไม่สะดวก ต่อมา (ไม่ระบุวันที่) เจ้าหน้าที่ได้ทำการตัดต้นมะม่วงที่เลยออกมาทิ้งโดยที่ไม่มีการบอกกล่าวใดๆ ให้กับคนในบ้านทราบ อีกทั้งมีการพูดต่อว่าบิดาของผู้ร้อง ซึ่งผู้ร้องแจ้งอีกว่าตนนั้นถูกกลั่นแกล้งและบ้านอื่นก็รุกล้ำเหมือนกันหมดแต่ทำไมบ้านผู้ร้องโดนตรวจสอบและถูกต่อว่าอยู่หลังเดียว  ซึ่งเจ้าหน้าที่เทศกิจไม่มีความเป็นธรรมอย่างยิ่ง (บันทึกตามผู้ร้องแจ้ง) ส่งผลกระทบให้ผู้ร้องและบิดา ไม่พึงพอใจกับการให้บริการของเจ้าหน้าที่ดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata